als_Latn dik_Latn sag_Latn
Në një vlerësim të fundit të programit me Shqipërinë, Banka Botërore e vlerësoi të kënaqshme reformën në energji, duke konstatuar një ngadalësim të saj në prag të zgjedhjeve, por gjithashtu ka vënë në dukje se qeveria shqiptare nuk e arriti objektivin që i kishte vënë vetës për uljen e borxhit.
Sipas Bankës Botërore, Qeveria e Shqipërisë përmirësoi bilancin parësor në buxhet, duke lëvizur nga një deficit prej 2.6% të PBB-së në vitin 2014 në një tepricë 0.7% të PBB-së në vitin 2016. Megjithatë, Banka vë në dukje se rënia e pritshme e borxhit të përgjithshëm është vonuar nga disa vjet. Borxhi ishte parashikuar të arrinte në 71.7% në 2014 dhe në 69.3% të PBB-së në 2016, por në vend të kësaj, raporti i borxhit ndaj PBB-së u rrit në vitin 2015 në 73.7% dhe nuk parashikohet të jetë nën 70% edhe këtë vit.
Banka Botërore thotë se arsyet e mosrënies së borxhit lidhen me disa faktorë, duke përfshirë zhvlerësimin e këmbimit kundrejt dollarit, inflacionin më të lartë se sa pritej dhe rritjen e ekonomisë më pak se pritshmëritë dhe performancën e ulët të të ardhurave sidomos më 2015. “Zbatimi i reformave të sektorit të energjisë ishte gjithashtu më i ngadalshëm se sa pritej, sidomos përcaktimi i tarifave në raport me kostot në disa segmente të caktuara të tregut”, thuhet në raportin e BB për reformën në energji.
Gjithashtu, Banka Botërore konstatoi vonesa në kalimin e legjislacionit dytësor dhe në rritjen e efikasitetit të investimeve. “Investimet dhe procesi i reformës filluan të humbin vrullin në prag të zgjedhjeve, por nuk vërehet rrëshqitje dhe arritjet kanë qenë të qëndrueshme”, thuhet në vlerësimin e Bankës Botërore, e cila vëren se deficiti buxhetor ka rënë ndjeshëm, nga 5.5% e PBB-së në vitin 2014 në 1.7% në 2016.
more recommended stories
-
“Lekë të reja apo lekë të vjetra!” Si lindi “marrëzia” që ngatërron shqiptarët
“Ngatërresa” e shqiptarëve me shprehjen e.
-
Çfarë fshihet pas super-inceneratorëve: Kapaciteti për frymë në Shqipëri 4 herë më i lartë se në Itali
Shqipëria është një ndër vendet që.
-
Kontratat me lokalet, ja taksat që duhet të paguajnë këngëtarët
Drejtoria e Përgjithshme e Tatimeve në.
-
Dollari po zhvlerësohet me shpejtësi, po zbret drejt 107 lekëve, edhe euro e dobët
Monedha e përbashkët ka humbur sërish.
als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn